תקנות חוקרים פרטיים ושירותי שמירה (אתיקה מקצועית)

{{ח:התחלה}}
{{ח:כותרת|תקנות חוקרים פרטיים ושירותי שמירה (אתיקה מקצועית), תשל״ג–1972}}
{{ח:קטע3||תקנות בדבר אתיקה מקצועית}}

{{ח:פתיח-התחלה}}
{{ח:תיבה|ק״ת תשל״ג, 6|תקנות חוקרים פרטיים ושירותי שמירה (אתיקה מקצועית)|https://olaw.org.il/takanot/takanot-2909.pdf}}, {{ח:תיבה|913|תיקון|https://olaw.org.il/takanot/takanot-2980.pdf}}; {{ח:תיבה|תשל״ד, 78|תיקון|https://olaw.org.il/takanot/takanot-3069.pdf}}, {{ח:תיבה|800|תיקון מס׳ 2|https://olaw.org.il/takanot/takanot-3148.pdf}}; {{ח:תיבה|תשל״ה, 468|תיקון|https://olaw.org.il/takanot/takanot-3267.pdf}}; {{ח:תיבה|תשנ״ח, 2|תיקון|https://olaw.org.il/takanot/takanot-5856.pdf}}; {{ח:תיבה|תשס״ו, 474|תיקון|https://olaw.org.il/takanot/takanot-6462.pdf}}; {{ח:תיבה|תשפ״ב, 2232|תיקון|https://olaw.org.il/takanot/takanot-10036.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חוקרים פרטיים ושירותי שמירה#סעיף 21|סעיפים 21}} {{ח:חיצוני|חוק חוקרים פרטיים ושירותי שמירה#סעיף 32|ו־32}} {{ח:חיצוני|חוק חוקרים פרטיים ושירותי שמירה|לחוק חוקרים פרטיים ושירותי שמירה, תשל״ב–1972}}, ולאחר התייעצות בועדה, אני מתקינה תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות יסוד}}

{{ח:פנימי|פרק ב|פרק ב׳: סייגים בניהול משרד}}

{{ח:פנימי|פרק ג|פרק ג׳: אמצעים פסולים להשגת עבודה}}

{{ח:פנימי|פרק ה|פרק ה׳: חובת סודיות}}

{{ח:פנימי|פרק ו|פרק ו׳: שונות}}

{{ח:קטע2|פרק א|פרק א׳: הוראות יסוד}}

{{ח:סעיף|1|מסירות לענין הלקוח}}
{{ח:ת}} במילוי תפקידיו יפעל חוקר פרטי לטובת לקוחו בנאמנות, במסירות ובהגינות.

{{ח:סעיף|2|שימוש ברשיון}}
{{ח:תת|(א)}} חוקר פרטי ישא עמו בשעת עבודתו את רשיונו או תצלום קריא של רשיונו, ויציגנו לפי בקשת שוטר או כל אדם אשר אליו הוא פונה לצרכי עבודתו.
{{ח:תת|(ב)}} חוקר פרטי לא ימסור את רשיונו לשימוש של אחר ולא יתיר לאחר שימוש בו.

{{ח:סעיף|3|איסור התחזות|תיקון: תשל״ה}}
{{ח:ת}} בלי לגרוע מהוראות כל דין בדבר התחזות –
{{ח:תת|(1)}} חוקר פרטי לא יציג את עצמו, בין במלים ובין בהתנהגות, כשוטר, כפקח או כעובד ציבורי אחר כמשמעותו {{ח:חיצוני|חוק העונשין#סעיף 34כד|בחוק לתיקון דיני העונשין (עובדי הציבור), תשי״ז–1957}};
{{ח:תת|(2)}} חוקר פרטי לא יציג עצמו כבעל מקצוע הטעון רשיון על פי חוק, אלא אם היה לו אותה שעה רשיון כאמור;
{{ח:תת|(3)}} חוקר פרטי לא יתחזה כשליחו של אדם פלוני או כמי שפועל מטעמו.

{{ח:סעיף|3א|חקירת קטין|תיקון: תשנ״ח}}
{{ח:ת}} חוקר פרטי לא יבוא בדברים עם קטין בעניני לקוחו של החוקר הפרטי, אלא בנוכחות אפוטרופסו או באישורו מראש ובכתב.

{{ח:סעיף|4|איסור ציון תפקיד בשירות המדינה}}
{{ח:ת}} חוקר פרטי לא יבליט בכתב או בעל־פה, בכל ענין הכרוך בעבודתו, שבטרם היותו חוקר פרטי מילא תפקיד בשרות המדינה.

{{ח:סעיף|5|שימוש בתואר}}
{{ח:ת}} חוקר פרטי ישתמש בתיאור מקצועו, לכל מטרה וענין, במלים ”חוקר פרטי“; השימוש במלה ”חוקר“ בלבד או בתוספת שם תואר אחר – אסור.

{{ח:קטע2|פרק ב|פרק ב׳: סייגים בניהול משרד}}

{{ח:סעיף|6||תיקון: תשס״ו}}
{{ח:ת}} {{ח:הערה|(בוטלה).}}

{{ח:סעיף|7|שותפות ושיתוף בהכנסה}}
{{ח:ת}} חוקר פרטי לא יעסוק במקצועו בשותפות עם אדם שאיננו חוקר פרטי או שאינו רשאי אותה שעה לעסוק בחקירה פרטית, ולא ישתף במישרין או בעקיפין אדם כזה בהכנסותיו כתמורה בעד שירותים, סיוע או תועלת אחרת לעיסוקיו, אלא בהתאם {{ח:חיצוני|חוק חוקרים פרטיים ושירותי שמירה#סעיף 13|לסעיפים 13}} {{ח:חיצוני|חוק חוקרים פרטיים ושירותי שמירה#סעיף 14|ו־14 לחוק}}.

{{ח:סעיף|8|חובת הצגת רשיון}}
{{ח:ת}} בעל משרד לחקירות פרטיות יציג במקום בולט במשרדו, את רשיון המשרד.

{{ח:קטע2|פרק ג|פרק ג׳: אמצעים פסולים להשגת עבודה}}

{{ח:סעיף|9|איסור שידול לשם השגת עבודה|תיקון: תשל״ג}}
{{ח:תת|(א)}} חוקר פרטי לא יעניק לאדם, במישרין או בעקיפין, טובת הנאה על שאותו אדם השיג או ישיג לו עבודה מקצועית.
{{ח:תת|(ב)}} בלי לגרוע מכלליות האמור בתקנת משנה (א), לא ילווה חוקר פרטי כסף כדי להשיג עבודה מקצועית.

{{ח:סעיף|10|איסור פגיעה בתחרות|תיקון: תשפ״ב}}
{{ח:ת}} חוקר פרטי לא ייזום ולא יעשה פעולות שיש בהן כדי לפגוע בתחרות ולא ישתתף ביודעין בפעולות כאלה ולא ייתן את הסכמתו להן.

{{ח:סעיף|11|אין לקבל שכר אלא מן הלקוח}}
{{ח:ת}} חוקר פרטי לא ידרוש ולא יקבל שכר טרחתו אלא מלקוחו או מטעם לקוחו.

{{ח:סעיף|12|איסור שכר לפי תוצאות}}
{{ח:ת}} חוקר פרטי לא יתנה ולא יקבל שכר טרחה ששיעורו תלוי בתוצאות החקירה; תקנה זו לא תחול על חקירות איכון.

{{ח:סעיף|12א|עיסוק אחר|תיקון: תשס״ו}}
{{ח:תת|(א)}} חוקר פרטי לא יעסוק בחקירות פרטיות או בעיסוק אחר בנסיבות שעלול להיווצר בהן ניגוד ענינים בין עיסוקיו האמורים.
{{ח:תת|(ב)}} בלי לגרוע מכלליות האמור בתקנת משנה (א), חוקר פרטי העוסק בעיסוק אחר נוסף על עיסוקו כחוקר פרטי, לא יטפל במסגרת עיסוקו האחר בענין שהוא מטפל או טיפל בו כחוקר פרטי ולא יטפל כחוקר פרטי בענין שהוא מטפל או טיפל בו במסגרת עיסוקו האחר, זולת אם חלפו שש שנים בין הטיפול כחוקר פרטי לבין הטיפול במסגרת העיסוק האחר.

{{ח:סעיף|13|קבלת ענין לטיפול}}
{{ח:ת}} חוקר פרטי רשאי, לפי שיקול דעתו, שלא לקבל ענין לטיפולו.

{{ח:סעיף|14|הטיפול בענין הלקוח והפסקתו}}
{{ח:תת|(א)}} חוקר פרטי לא יפסיק לטפל בענין של לקוחו, לפני סיומו, אלא באחד מאלה:
{{ח:תתת|(1)}} נוצרו חילוקי דעות בנוגע לצורת הטיפול;
{{ח:תתת|(2)}} יש מניעה {{ח:חיצוני|חוק חוקרים פרטיים ושירותי שמירה|שבחוק}} או באתיקה המקצועית;
{{ח:תתת|(3)}} לא שולמו שכר טרחתו או הוצאותיו;
{{ח:תתת|(4)}} קיימת סיבה אחרת המצדיקה את הפסקת הטיפול.
{{ח:תת|(ב)}} החליט חוקר פרטי להפסיק טיפול לפני סיומו, יתן ללא דיחוי הודעה על כך ללקוחו, ובמידת האפשר חייב הוא להפסיק את הטיפול בדרך שלא תפגע בעניניו של לקוחו.

{{ח:סעיף|15|חובת החזקת מסמכים וחומר}}
{{ח:תת|(א)}} הפסיק חוקר פרטי טיפול בענין של לקוחו, או סיים את הטיפול בו, יחזיר ללקוחו את כל המסמכים שלקוחו מסר לידיו בין אם ביקשו הלקוח לעשות כן ובין אם לאו, זולת אם הוסכם בכתב בינו ובין הלקוח כי המסמכים יהיו ברשות החוקר הפרטי.
{{ח:תת|(ב)}} סיים החוקר הפרטי את טיפולו, רשאי הלקוח לדרוש כי החוקר הפרטי לא ישאיר בידיו כל חומר שנאסף אגב הטיפול בעניניו והנוגע לו או לאדם הקרוב לו או שיש בו כדי לזהותו כמי שיזם את החקירה, ומשעשה כן – ימסור החוקר הפרטי לידי לקוחו את כל חומר החקירה כאמור, בלי להשאיר בידיו העתקים ממנו; הוראה זו באה להוסיף על האמור בתקנת משנה (א).

{{ח:סעיף|16|איסור העברת טיפול}}
{{ח:ת}} חוקר פרטי לא יעביר ענין שבטיפולו לחוקר אחר, שאינו עובד במשרדו, אלא בהסכמת הלקוח בכתב ומראש.

{{ח:סעיף|17|קבלת ענין שבטיפול של חוקר פרטי אחר|תיקון: תשל״ד, תשפ״ב}}
{{ח:תת|(א)}} חוקר פרטי שקיבל עניין לטיפולו וידוע לו כי אותו עניין מטופל על ידי חוקר פרטי אחר, או שהדבר נודע לו במהלך הטיפול בעניין, ימסור לחוקר הפרטי האחר, בלא דיחוי, הודעה ולפיה העניין הועבר לטיפולו ויוודא את מסירת ההודעה, וזאת אלא אם כן סבר שמסירת הודעה כאמור תסכל את מטרת החקירה.
{{ח:תת|(ב)}} {{ח:הערה|(בוטלה).}}
{{ח:תת|(ג)}} תקנת משנה (א) לא תחול כשהלקוח פנה מיזמתו למספר חוקרים לצורך קבלת הערכה וניתוח כלכליים.

{{ח:סעיף|18|איסור ייצוג אינטרסים מנוגדים}}
{{ח:ת}} חוקר פרטי יימנע מכל דבר שיש בו ניגוד בין טובת הלקוח לבין טובתו שלו או של אדם אחר שהוא מעונין בו.

{{ח:סעיף|19|חקירה בענין אחד מטעם מספר לקוחות}}
{{ח:ת}} חוקר פרטי לא יעסוק בחקירה בענין אחד מטעם לקוחות שונים אלא בהסכמת כולם מראש ובכתב.

{{ח:סעיף|20|איסור קבלת טובת הנאה}}
{{ח:ת}} חוקר פרטי לא יקבל, שלא בהסכמת לקוחו מראש ובכתב, טובת הנאה חמרית או הבטחה לטובת הנאה חמרית מאדם שאינו אותו לקוח, בענין הנמצא בטיפולו המקצועי.

{{ח:סעיף|21|איסור שימוש לרעה|תיקון: תשל״ד}}
{{ח:ת}} חוקר פרטי לא ישתמש לרעת לקוחו בידיעות או במסמכים שבאו לידיו עקב עיסוקו; אין באמור כדי למנוע שימוש במידע כלכלי שאסף החוקר על לקוח, בידיעת אותו לקוח כי המידע עשוי להתפרסם.

{{ח:סעיף|22|נאמנות למי שהיה לקוח}}
{{ח:תת|(א)}} חוקר פרטי שטיפל בענין מסויים למען לקוחו, לא יטפל לאחר מכן בקשר לאותו ענין נגד אותו לקוח אלא בהסכמת לקוחו הקודם בכתב ומראש.
{{ח:תת|(ב)}} מתן חוות דעת או קיום התייעצות עם חוקר פרטי לא יראו כטיפול אם לא היתה אתם או אחריהם פעולה נוספת.

{{ח:סעיף|23|גילוי ידיעות ללקוח}}
{{ח:תת|(א)}} חוקר פרטי ימסור ללקוחו, במהלך החקירה ובסיומה, את כל הידיעות שבידו הנוגעות לענינו של הלקוח ויתן לו דין וחשבון על פעולותיו.
{{ח:תת|(ב)}} לפי בקשת לקוחו ימסור לו החוקר הפרטי, בין במהלך הטיפול בענין ובין בסיומו, דין וחשבון בכתב חתום בידו, בדבר הידיעות שבידו הנוגעות לענינו של הלקוח ובדבר פעולותיו של החוקר הפרטי בענין הלקוח.

{{ח:סעיף|24|נכונות המידע}}
{{ח:תת|(א)}} חוקר פרטי יקפיד על נכונות הידיעות שהוא מוסר ללקוחו.
{{ח:תת|(ב)}} לא יחתום חוקר פרטי על חוות דעת או על דין וחשבון שנערכו שלא על סמך בדיקה אישית שלו או של חוקר פרטי ממשרדו, אלא אם ציין את המקור האחר ממנו שאב את הידיעה.

{{ח:קטע2|פרק ה|פרק ה׳: חובת סודיות}}

{{ח:סעיף|25|שמירת סודיות מקצועית|תיקון: תשל״ד־2}}
{{ח:תת|(א)}} חוקר פרטי לא ימסור לאחר, שלא לצורך עבודתו, כל דבר שהובא לידיעתו תוך מילוי תפקידו, אלא אם הסכים הלקוח שינהג אחרת; היה עיסוקו של חוקר פרטי גם בפרסום, לא יעשה שימוש, במישרין או בעקיפין, לצורך עסקי הפרסום, בדבר שהובא לידיעתו כאמור, אפילו הסכים לכך הלקוח.
{{ח:תת|(ב)}} האמור בתקנת משנה (א) אינו גורע מהחובה למסור ידיעות לכל רשות הזכאית לקבל ידיעות על פי דין.

{{ח:סעיף|26|אחריות לשמירת הסוד בידי הזולת}}
{{ח:ת}} חוקר פרטי ינקוט אמצעים ככל הדרוש להבטיח שחוקר פרטי העובד במשרדו וכן העובדים האחרים בשירותו ישמרו על סודיות הענינים המגיעים לידיעתם במהלך עבודתם.

{{ח:קטע2|פרק ו|פרק ו׳: שונות}}

{{ח:סעיף|27|חובת מאמן}}
{{ח:ת}} חוקר פרטי המשמש כמאמן ידריך את מתאמנו, יפקח על עבודתו וישקוד על הכשרתו המקצועית בהתאם להוראות {{ח:חיצוני|חוק חוקרים פרטיים ושירותי שמירה|החוק}} {{ח:חיצוני|תקנות חוקרים פרטיים ושירותי שמירה (רישום מתאמנים ופיקוח על התאמנות)|והתקנות בדבר התאמנות}}.

{{ח:סעיף|28|חובת הודעה על שינוי}}
{{ח:ת}} חוקר פרטי יודיע ליושב ראש הועדה על כל שינוי שחל בפרטים שציין בבקשתו לרשיון, אם יש בו חשיבות בקשר לקבלת הרשיון.

{{ח:סעיף|29|עקרונות אתיקה כלליים}}
{{ח:ת}} כללים אלה באים להוסיף על החובות ועל האחריות של חוקר פרטי לפי כל דין, ואין בהם כדי לגרוע מכללי אתיקה מקצועית שנקבעו בהחלטות ועדת המשמעת או בתי המשפט.
{{ח:ת}} {{ח:הערה|ראו {{ח:חיצוני|https://www.gov.il/BlobFolder/legalinfo/code_of_ethics_for_private_investigators/he/ethical_code_for_private_investigators.pdf|קוד אתי לחוקרים פרטיים}}.}}

{{ח:סעיף|30|השם}}
{{ח:ת}} לתקנות אלה ייקרא ”תקנות חוקרים פרטיים ושירותי שמירה (אתיקה מקצועית), תשל״ג–1972“.

{{ח:חתימות|י״ח באלול תשל״ב (28 באוגוסט 1972)}}
* '''גולדה מאיר'''
ראש הממשלה ושר המשפטים
{{ח:סוגר}}
{{ח:סוף}}
[[קטגוריה:בוט חוקים]]